 Стална делегација Народне скупштине учествовала на зимском заседању Парламентарне скупштине ОЕБС-а у Бечу 25. и 26. фебруара 2016. године. Делегацију Народне скупштине чинили шеф делегације Дијана Вукомановић, чланови Мехо Омеровић и Гордана Чомић и заменик члана Ирена Алексић.

 Стална делегација Народне скупштине у Парламентарној скупштини ОЕБС учествовала је на редовном јесењем заседању у Улан Батору, Монголија, од 14. до 19. септембра 2015. године, у саставу: др Дијана Вукомановић, шеф делегације и чланови Мехо Омеровић и Гордана Чомић и заменик члана Ирена Алексић.

 Стална делегација Народне скупштине у ПС ОЕБС, коју је предводила шефица делегације др Дијана Вукомановић, учествовала је од 18. до 21. фебруара 2015. године на Зимском заседању ове организације у Бечу.

 Чланица сталне делегације Народне скупштине у ПС ОЕБС и известилац Трећег комитета ПС ОЕБС Гордана Чомић учествовала је на састанку Бироа ПС ОЕБС, од 3. до 5. децембра 2014. године, у Базелу, Швајцарска. Гордана Чомић је присуствовала и Министарском савету ОЕБС на којем је Србија преузела председавање ОЕБС-ом за 2015. годину.

 Стална делегација Народне скупштине у ПС ОЕБС учествовала је на Јесењем заседању ове организације, од 3. до 5. октобра 2014. године, у Швајцарској. У саставу делегације су били шеф делегације Дијана Вукомановић, члан делегације Мехо Омеровић и заменици чланова Гордана Чомић и Ирена Алексић.

 Стална делегација Народне скупштине у ПС ОЕБС учествовала је на 23. Годишњем заседању ове организације у Бакуу, Азербејџан, од 28. јуна до 2. јула 2014. године.
Тема овогодишњег састанка била је „Хелсинки +40: Ка људској безбедности за све”.
Током заседања, потпредседница Народне скупштине и заменица члана делегације Гордана Чомић изабрана је, по други пут, за Известиоца Трећег комитета за демократију, људска права и хуманитарна питања ПС ОЕБС.
У саставу делегације су били Дијана Вукомановић, шеф делегације, Мехо Омеровић, члан и заменици чланова Гордана Чомић и Ирена Алексић.

 Шеф делегације Народне скупштине у ПС ОЕБС др Дијана Вукомановић боравила је 16. и 17. јуна 2014. године, у Берну, Швајцарска. Повод за посету је заједничко председавање Србије и Швајцарске ОЕБС-ом, као и прилика да се упозна модел непосредне демократије који је заступљен у Швајцарској.